|  |  |
| --- | --- |
|   |  |

ÕPPELEPING nr. ….

Elvas \_\_\_“ \_\_\_\_\_\_\_\_\_\_\_\_\_\_\_\_\_ 20...a.

1. LEPINGU POOLED

1.1. MTÜ Elva Laskespordiklubi

Registrikood: 80072775

Aadress: Uderna küla, Elva vald, 61016 Tartumaa

A/a nr. EE282200001120119799

Info: Telefonid: 505 4006 (Karl Kontor), 55697021 (Marianne Tavits) e-mailid: karl.kontor@gmail.com; mariannetavits@gmail.com: elva.spordiliit@mail.ee; internet: www.elvalask.ee

Esindajad: Juhatuse liikmed Karl Kontor ja Marianne Tavits

1.2. ÕPILANE

Nimi :

Isikukood:

Elukoht:

Sissekirjutus (linn/vald):

Õppeasutus:

Kontaktid: (telefon/e-mail):

1.3. ÕPILASE ESINDAJA

Nimi:

Isikukood:

Kontaktid: (telefon/e-mail):

2. LEPINGU OBJEKT

2.1. Lepingu objektiks on MTÜ Elva Laskespordiklubi (edaspidi Klubi) poolt õpilasele osutatav teenus ning Poolte vahelised suhted, õigused ja kohustused õpilase Klubis õppimise ajal.

2.2. Käesoleva Lepinguga annab lapsevanem/esindaja nõusoleku, et laps astub Klubi noorliikmeks ning esindab Klubi laskespordi võistlustel.

2.3. Aste:

2.4. Õpingute alustamise kuupäev:

2.5. Treener-õpetaja: Karl Kontor

3. LEPINGU DOKUMENDID

3.1. Lisa 1 Õppelepingu üldtingimused

4. ÕPPEMAKS

4.1. Õppemaksu kinnitab Klubi üldkoosolek kord aastas. Õppemaksu suuruse muutumisest informeerib Klubi õpilase esindajat kirjalikult.

4.2. 2021/22 õppeaastal kehtivad õppemaksud

Algettevalmistuse aste:

1. kuu tasuta, edaspidi kuni juuni 2022 k.a. kuumaks 15.- EUR

Ettemaksu korral kogu õppeaasta maks 120.- EUR

Õppetreening aste:

 Kuumaks 20.- EUR

Aastamaks 160.- EUR

Meisterlikkuse aste:

 Kuumaks 25.- EUR

 Aastamaks 200.- EUR

5. POOLTE ALLKIRJAD

MTÜ Elva Laskespordiklubi esindaja Õpilase esindaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lisa 1.

MTÜ ELVA LASKESPORDIKLUBI ÕPPELEPINGU ÜLDTINGIMUSED

1. ÕPPETÖÖ

1.1. Õppeaasta algab 1. septembril ning kestab 30.juunini.

1.2. Suurem osa õppetreeningtööst viiakse läbi Tartumaa Tervisespordikeskuse lasketiirudes ja talveperioodil Elva Gümnaasiumi lasketiirus, mis asub Puiestee tn. 2 õppehoone keldrikorrusel.

1.3. Õppetöö toimub üldhariduslike koolide õppetegevusest vabal ajal või väljaspool tööaega vastavalt Klubi tunniplaanile. Täiendavalt toimub õppe- ja treeningtöö võistlustel, spordilaagrites või individuaalõppe korras.

1.4. Õpperühmade komplekteerimisel arvestatakse õpilase vanust, kehalisi ja erialaseid võimeid ning nende arengu dünaamikat, seniseid sportlikke tulemusi ja treeningrühmade soovituslikke täituvuse norme.

2. ÕPPEMAKS

2.1. Klubi õppetreeningtöö on tasuline. Õppemaksu määrad on sätestatud Õppelepingu punktis 4.2.

2.2. Õppemaks tasutakse Õpilase esindaja poolt Õppelepingu punktis 1.1. nimetatud saaja arvelduskontole. Selgitusse märkida õpilase nimi, isikukood ja periood mille eest tasutakse.

2.3. Õppemaksu tasumise tähtajad on:

2.3.1. Esimene õppemaksu makse tasutakse Õppelepingu sõlmimisest 5 kalendripäeva jooksul.

2.3.2. Tasudes õppemaksu igakuiselt – jooksva kuu 5-ndaks kuupäevaks.

2.3.3. Tasudes õppeaasta õppemaksu – õppeaasta esimese kuu 25-ndaks kuupäevaks.

2.4. Õppemaks sisaldab tasu õppetöö korraldamise eest vastavalt Lepingus ettenähtud õppekavale. Õppemaks ei sisalda personaalse varustuse ja välisvõistlustega seotud kulusid.

2.5. Õppetreening tegevuse eest juulis – augustis ja õppetreening laagrite eest tasutakse õppemaksu täiendavalt vastavalt õppetreening tegevuses osalemisele.

2.6. Muudatused õppemaksu suuruses ja tasumise korras kinnitab Klubi üldkoosolek kord aastas.

2.7. Õppemaksu suurust ei muudeta õppeaasta jooksul.

2.8. Haiguse tõttu õppetegevusest puudumise korral vabastatakse õpilane kalendrikuu õppemaksu kohustusest juhul, kui Õpilane esitab puudumise kohta arstitõendi ja puudumine ületab 20 järjestikust päeva kalendrikuus.

2.9. Õppemaksu võib vähendada või sellest vabastada Õpilase esindaja põhjendatud taotluse alusel.

2.10. Õppemaksu ei tagastata, kui Leping lõpetatakse Õpilase esindaja algatusel või Õpilase süül seoses Lepingu rikkumisega.

3. POOLTE ÕIGUSED JA KOHUSTUSED

3.1. Õpilase õigused ja kohustused

3.1.1. Õpilasel on kõik seaduse, Klubi põhikirja, kodukorra ja teiste dokumentidega antud õigused.

3.1.2. Õpilane peab täitma seaduse, Klubi põhikirja, kodukorra ja teiste dokumentidega õpilasele pandud kohustusi.

3.1.3. Õpilane on Elva Laskespordiklubi noorliige ja kohustub esindama võistlustel Klubi.

3.2. Õpilase esindaja õigused ja kohustused

3.2.1. Õpilase esindaja on kohustatud tasuma Lepingus ettenähtud korras õppemaksu.

3.2.2. Õpilase esindaja on kohustatud koheselt teatama kirjalikult kõigist muudatustest enda ja Õpilase isikuandmetes, mis on toodud Õppelepingu p.-des 1.2. ja 1.3.

3.2.3. Õpilase võib Klubist välja arvata Õpilase esindaja soovil. Sellekohase kirjaliku avalduse esitab Õpilase esindaja kahe nädalase etteteatamise tähtajaga.

3.2.4. Õpilase esindajal on õigus saada infot Õpilase treening- ja võistlustegevuse kohta.

3.3. Klubi õigused ja kohustused

3.3.1. Klubi kohustub organiseerima ja läbi viima õppetreeningtööd vastavalt Klubi juhatuse poolt kinnitatud õppekavale.

3.3.2. Klubil on õigus Õpilane Klubist välja arvata, kui ta rikub süstemaatiliselt Klubi põhikirja või kodukorda, puudub põhjuseta õppe-treeningtööst pikema aja vältel või kui õpilase kolme järjestikuse kuu õppemaks on tasumata.

4. MUUD TINGIMUSED

4.1. Klubi põhikirja, kodukorda, õppekava ja teisi dokumente, millised panevad Pooltele kohustusi või annavad neile õigusi, käsitletakse Lepingu tingimustena.

4.2. Punktis 4.1. nimetatud dokumendid on avalikustatud Elva Laskespordiklubi kodulehel [www.elvalask.ee](http://www.elvalask.ee)

4.3. Lepingu muutmiseks on vajalik Poolte kirjalik kokkulepe.

4.4. Poolte vahelised vaidlused lahendatakse läbirääkimiste teel. Konsensuse mitte-saavutamisel lahendatakse erimeelsused vastavalt Eesti Vabariigis kehtivale seadusandlusele.

5. LEPINGU KEHTIVUS

5.1. Leping jõustub selle Poolte poolt allakirjutamise hetkest.

5.2. Leping lõppeb:

5.2.1. Õpilase välja arvamisega Klubist vastavalt käesoleva Lepingu punktile 3.3.2.

5.2.2. Õpilase välja arvamisega Klubist vastavalt käesoleva Lepingu punktile 3.2.3.

5.2.3. Õpilase noorliikme staatuse lõppemisega vastavalt Klubi põhikirjale.

5.2.4. Klubi tegevuse lõpetamisel seaduses ja Klubi põhikirjas ette nähtud tingimustel.

5.3. Lepingu lõppemine ei vabasta pooli Lepingu kehtimise ajal Lepingu alusel tekkinud kohustuste täitmisest.

5.4. Leping on koostatud kahes võrdset juriidilist jõudu omavas eksemplaris, millest Klubile ja Õpilase esindajale jääb üks eksemplar.

MTÜ Elva Laskespordiklubi esindaja Õpilase esindaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_